open-index/open-wikipedia-markdown huggingface dataset:
Իո (այլ կիրառումներ)

## Անուն
* **[[Իո (դիցաբանություն)|Իո]]** — հին հունական դիցաբանության կերպար
* **[[Իո (արբանյակ)|Իո]]**` Յուպիտեր մոլորակի արբանյակ
* **[[Իո (բույս)|Իո]]** ()` Աստրայանման բույսերի ընտանիք
* **[[(85) Իո|85 Իո]]**` աստերոիդ Արեգակնային համակարգում

### Տեղանուն
* Մի քանի կղզիների անվանում Ճապոնիայում`
** **[[Իո (Կադզան)|Իո]]** — Բոնին կղզեխմբում կղզի (Կադզան կղզիների խումբ)
** **[[Իո (Ռյուկյու)|Իո]]** — Ռյուկյու կղզեխմբում կղզի (Օսումի կղզիների խումբ)
Ամերիկյան բոլոր ժամանակների 100 լավագույն կատակերգական ֆիլմեր

**Ամերիկյան բոլոր ժամանակների 100 լավագույն կատակերգական ֆիլմեր**, (AFI's 100 Years...100 Laughs) ամերիկյան կինոակադեմիայի կողմից կազմված և 2000 թվականի հունիսի 13-ին հրապարակված ամերիկյան ֆիլմեր ցանկ, որտեղ նախապես թեկնածու 500 ֆիլմերից, կինոգործիչների շրջանում անկացված հարցումից կազմվել է լավագույն 100-ը։

Ամենաշատը դերասան Քերի Գրանտի մասնակցությամբ ֆիլմերն են, թվով 8 ֆիլմ։

## Ցանկ

## Ծանոթագրություններ

## Արտաքին հղումներ
* թեկնածու 500 ֆիլմերի ցանկ 
* հաղթող 100 ֆիլմերի ցանկ 

Կատեգորիա:Ամերիկյան կինոկատակերգություններ
Կատեգորիա:Կինեմատոգրաֆիական ցուցակներ
Էոսի ընտանիք

**Էոսի ընտանիք**, բավականին խոշոր աստերոիդների ընտանիք է աստերոիդների հիմնական գոտում։ Այս ընտանիքի բոլոր աստերոիդները շարժվում են նման ուղեծրերով, որը վկայում է այն մասին, որ այս ընտանիքը, ինչպես նաև մնացած ընտանիքների մեծամասնությունը, առաջացել է երկու մեծ աստերոիդների բախման հետևանքով, Արեգակնային համակարգի ձևավորման սկզբնական շրջանում։ Ընտանիքը ստացել է իր անվանումը այս ընտանիքի ամենախոշոր աստերոիդներից մեկի՝ (221) Էոսի պատվին։

## Հայտնաբերումը
1918 թվականին, երբ ճապոնացի աստղաֆետ Կիեցուգու Խիրայաման սովորում էր Յելի համալսարանում նա սկսեց հետազոտել աստերոիդների շարժման օրինաչափությունները։ Կատարելով բազմաթիվ աստերոիդների անալիզ, հաշվի առնելով նրանց ուղեծրերի էքսցենտրիսիտետները և թեքումները, նա հայտնաբերեց, որ որոշ աստերոիդներ շարժվում են խմբերով։ Նույն 1918 թվականին նա նկարագրեց հինգ այսպիսի խմբեր, նրանց մեջ նաև Էոսի խումբը, որի մեջ այն ժամանակ մտնում էին 19 աստերոիդներ։ Այդ ժամանակից, աստերոիդների հայտնաբերման հետ զուգընթաց, այս խմբի աստերոիդների քանակը աճում է՝ 1993 թվականին 289 աստերոիդ։

Այս ընտանիքը երբեմն անվանում են Խիրայամայի ընտանիք։

## Ուղեծրերը
Այս պահին հայտնաբերված են այս ընտանիքի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։

Աստերոիդների մեծ մասը գտնվում է արտաքին սահմանի մոտակայքում, և միայն որոշ աստերոիդներ պտտվում են Արեգակին ավելի մոտ ուղեծրերով։ Աստերոիդների բաշխումը ըստ չափերի ցույց է տալիս, որ ընտանիքի տարիքը կազմում է ոչ ավելի քան 1-2 միլիարդ տարի.

## Ձևավորումը
Խիրայաման ենթադրեց, որ այս աստերոիդների ընտանիքները առաջացել են *ծնող* աստերոիդի բախումից այլ մարմնի հետ, և հանդիսանում են այդ մարմինների բեկորներ։ Այս բացատրությունը ընդունված է մինչև այժմ.

## Այս ընտանիքի խոշորագույն աստերոիդները

## Տես նաև
* Աստերոիդների ընտանիքներ
* Երկրին մոտեցող աստերոիդներ
* Տրոյացի աստերոիդներ
* Դամոկլոիդներ
* Կենտավրոսներ
* Ապոլոնի աստերոիդներ
* Ամուրի աստերոիդներ
* Ատենի աստերոիդներ

## Ծանոթագրություններ

Կատեգորիա:Աստերոիդների ընտանիքներ
Միխայիլ Գորշենյով

**Միխայիլ Յուրիի Գորշենյով** (, մականունը՝ **Գորշոկ** (Горшок), ), ռուս երաժիշտ, հայտնի «**[[Կորոլ ի Շուտ]]**» խմբի հիմնադիրը։

Կուկռինիկսի խմբի առաջնորդ Ալեքսեյ Գորշենյովի ավագ եղբայրն է։

## Կենսագրություն
Միխայիլը ծնվել է 1973 թ. օգոստոսի 7-ին Բոկսիտոգորսկում։ Միջնակարգ կրթությունը ստացել է Սանկտ Պետերբուրգի թիվ 147 միջնակարգ դպրոցում։ Այստեղ նրա համադասարանցիներն են եղել Ալեքսանդր Բալունովն ու Ալեքսանդր Շիգոլյովը, ում հետ 1988 թ.-ին ստեղծեց *Կոնտոռա* խումբը, հետագայում վերանվանելով այն *Կորոլ ի Շուտ*։

Դպրոցից հետո ընդունվում և երեք տարի սովորում է Վերամշակման ուսումնարանում, որտեղից նրան հեռացնում են դասերը սովորելու փոխարեն երաժշտությամբ զբաղվելու պատճառով։

Ամուսնացել է երկու անգամ։ Առաջին կնոջ անունն է Անֆիսա։ Երկրորդ տիկնոջ անունն է՝ Օլգա, և 2010 թ. մայիսի 12-ին ծնվեց նրանց դուստր Ալեքսանդրան։

2004 թ. Գորշենյովը թողարկեց սեփական «Я - Алкоголик, Анархист» (Ես հարբեցող եմ, անարխիստ) ալբոմը, որը կազմված էր "Բրիգադնի պոդրյադ" փանկ-ռոք խմբի վերամշակված երգերից։

## Վախճան
Վաղաժամկետ վախճանվել է հուլիսի 18-ից 19-ի գիշերը Սանկտ Պետերբուրգում իր վարձակալած տանը։ Ըստ ԶԼՄ-ների տարածած տեղեկատվության, մահվան պատճառ կարող էր հանդիսանալ թմրանյութերի մեծ չափսերի ներարկումից, քանի որ Գորշենյովի ձեռքին հայտնաբերվել են ինսուլինային ներարկիչ և գդալ։ Հուլիսի 22-ին, ըստ դատա-բժշկական քննության արդյունքների պաշտոնապես հայտարարվեց, որ երաժշտի մահվան պատճառը եղել է սրտի անբավարարվածությունը։

Քաղաքացիական հոգեհանգիստը կայացել է 2013 թ. հուլիսի 22-ին 12:00-15:00 ժամերին Սանկտ Պետերբուրգի «Յուբիլեյնի» մարզահամալիրում, մուտքն ազատ էր երաժշտին հրաժեշտ տալու բոլոր ցանկացողների համար։ Միխայիլ Գորշենյովի մարմինը դիահրկիզվել է։

## Հիշատակ
Հոգեհանգստից հետո «Կորոլ ի Շուտ» խմբի երկրպագուները ցանկություն են հայտնել, որ Սանկտ Պետերբուրգում տեղադրվի Միխայիլ Գորշենյովի արձանը, որի համար այժմ անց է կացվում ստորագրահավաք։

## Փաստեր
*Միխայիլի մոտ կոտրված էին դիմացի երկու վերևի ատամները։ Այդ պատճառով ունեցել է արտահայտության խնդիրներ։ Ավելի ուշ նա տեղադրել է արհեստական ատամներ։
*1990-ական թվականներին Գորշենյովը օգտագործել է հերոին, և այդ ընթացքում ութ անգամ կլինիկական մահեր է ունեցել։

## Ալբոմներ
*2004 «Я алкоголик анархист»

## Ծանուցումներ

Կատեգորիա:Ռուսաստանի ռոք երաժիշտներ
Կատեգորիա:Կորոլ ի Շուտ խմբի մասնակիցներ
Կատեգորիա:Բոգոսլովսկոե գերեզմանատանը թաղվածներ
Կատեգորիա:Ռուս երաժիշտներ
Կատեգորիա:Ռուս դերասաններ
Կատեգորիա:Ռուս կոմպոզիտորներ
Կատեգորիա:Ռուս բանաստեղծներ
Գուստավո Սանտաոլալյա

**Գուստավո Սանտաոլալյա** (, ), արգենտինացի երաժիշտ, կոմպոզիտոր և պրոդյուսեր, կինոնկարի լավագույն երաժշտության համար Օսկար մրցանակաբաշխության երկակի մրցանակակիր։ Աշխարհում ութ կոմպոզիտորներից մեկն է, ով երկու անգամ անընդմեջ արժանացել է Օսկար մրցանակի։ BAFTA մրցանակակիր։

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Արգենտինացի կոմպոզիտորներ
Կատեգորիա:Օսկարակիրներ
Գյոզեր

մինի|350px|Ծովային ճակատամարտ Հարլեմմերմեերի մոտ, (1573 թ.), ձախից ծովային գյոզերի նավերն են։ (հեղ. Հենդրիկ Կորնելիշ Վրոմ)
**Գյոզեր** (, ), Նիդերլանդներում հակաիսպանական հեղափոխության մասնակիցներ, որոնք 1566 թվականից պայքարում էին Նիդերլանդներում իսպանական իշխանության դեմ։ Նրանց մեծ մասը կռվում էին ծովում և կոչվում էին «ծովային գյոզեր» (, )։ 1572 թվականին գրավելով Բրիլը նրանք հենարան ստացան ցամաք դուրս գալու համար և գրավեցին հյուսիսային 17 նահանգներն ու ստեղծեցին Հյուսիսային Նահանգների Հանրապետությունը։

## Անվան ծագում
Մի խումբ ազնվական առաջնորդներ, ստորագրել էին այսպես կոչված Ազնվականների փոխզիջումը՝ որով իրենց պարտավորեցնում էին պաշտպանել Նիդերլանդների արտոնությունները իսպանական արքա Ֆիլիպ II-ի քաղաքացիական և կրոնական ոտնձգություններից։ 1566 թվականի ապրիլի 5-ին նրանք հնարավորություն ստացան Պարմի հերցոգուհի խնամակալ Մարգարետին հայց ներկայացնել։ Մոտ 250 ազնվականներ ներկայացան պալատ։ Հերցոգուհին այդքան շատ մարդ տեսնելով անհանգստացավ։ Այդ տեսնելով խորհրդի անդամներից Բերլեյմոնտը ասաց, «Տիրուհի, իսկապե՞ս Ձերդ մեծությունը վախենում է այս աղքատներից (ces gueux)։» Անունը չմոռացվեց և երեք օր անց Culemburg հյուրանոցում 300 հոգանոց ճաշկերույթի ժամանակ հայտարարեցին, որ անհրաժեշտության դեպքում նրանք բոլորը պատրաստ են աղքատանալ հանուն հայրենիքի։ Այսուհետ հեղափոխության մասնակիցները սկսեցին իրենց գյոզեր անվանել։

## Ծանոթագրություններ

Կատեգորիա:16-րդ դարը Եվրոպայում
Կատեգորիա:Բելգիայի պատմություն
Կատեգորիա:Նիդերլանդական հեղափոխություն
Կատեգորիա:Նիդերլանդների պատմություն
Կատեգորիա:Պարտիզանական շարժումներ
Ծագման հանգույցի երկայնություն

մինի|աջից|300px|Ծագման հանգույցի երկայնությունը - ☊
**[[Ծագման հանգույց]]ի երկայնությունը** ուղեծրի հիմնական էլեմենտներից մեկն է, որը օգտագործվում է ուղեծրի հարթության մաթեմատիկական կողմնորոշման ժամանակ բազային հարթության նկատմամբ։ Չափվում է որպես անկյուն բազային հարթության մեջ, որը ընկած է զրոյական կետին ուղղված բազային վեկտորի և ծագող հանգույցին ուղղված վեկտորի միջև, որում ուղեծիրը հատում է բազային հարթությունը հարավից հյուսիս ուղղությամբ։ Արեգակի շուրջ պտտվող մարմինների համար բազային հարթությունն է խավարածրի հարթությունը, իսկ զրոյական կետը՝ Խոյի առաջին կետը (գարնանային գիշերահավասար); անկյունը չափվում է զրոյական կետի ուղղությունից ժամացույցի սլաքին հակառակ։

Ծագման հանգույցի երկայնությունը նշանակվում է ☊, կամ Ω:

Կատեգորիա:Աստղադինամիկա
Կատեգորիա:Երկնային մեխանիկա
Պերիկենտրոնի արգումենտ

մինի|աջից|300px|Պերիկենտրոնի արգումենտ - <math>\omega\,\!</math>
**[[Ապոկենտրոն և պերիկենտրոն|Պերիկենտրոնի]] արգումենտ**, որոշվում է որպես անկյուն որն ընկած է ձգողության կենտրոնից ծագող հանգույցին և պերիկենտրոնին ուղղված վեկտորների միջև։ Հաշվարկվում է ձգողության կենտրոնից արբանյակի պտույտի ուղղությամբ, սովորաբար լինում է 0°-ից մինչև 360°։ Ծագող հանգույցի որոշման համար ընտրում են մի հարթություն (այսպես կոչված բազային), որը պարունակում է ձգողության կենտրոնը։ Սովորաբար, որպես բազային հարթություն ընտրում են խավարածրի հարթությունը (մոլորակների, գիսաստղերի, աստերոիդների դեպքում), կամ հասարակածի հարթությունը մոլորակների արբանյակների դեպքում։

Էկզոմոլորակների և կրկնակի աստղերի դեպքում բազային հարթություն են ընդունում նկարի հարթությունը, այն հարթությունը որը հատում է աստղը և ուղղահայաց է նրա Երկրից դիտման ճառագայթին։ Էկզոմոլորակի ուղեծիրը ընդհանուր առմամբ հատում է այս հարթությունը երկու կետերում։ Այն կետը երբ մարմինը հատում է նկարի հարթությունը մոտենալով դիտողին համարում են ուղեծրի ծագման հանգույց, իսկ այն կետը երբ մարմինը հատում է նկարի հարթությունը հեռանալով դիտողից անվանում են անկման հանգույց։ Այս դեպքում պերիկենտրոնի արգումենտը հաշվարկվում է ձգողության կենտրոնից ժամացույցի սլաքին հակառակ։

Նշանակվում է՝ \omega\,\!։

Կատեգորիա:Աստղադինամիկա
Կատեգորիա:Երկնային մեխանիկա
Ուղեծրի թեքում

մինի|A — Մարմին <br />B — Կենտրոնական մարմին <br />C — Հաշվարկի հարթություն <br />D — Ուղեծրի հարթություն <br />''i'' — Թեքում
**Ուղեծրի թեքում** (**թեքում**, **ուղեծրի թեքվածություն**), երկնային մարմնի ուղեծրի հարթության և հաշվարկի հարթության (բազային հարթության) միջև ընկած անկյունն է։

Սովորաբար նշանակվում է ***i*** ( բառից)։ Թեքումը չափվում է աստիճաններով։

: Եթե 0°, ապա երկնային մարմնի շարժումը անվանում են **ուղիղ**
: Եթե 90°°, ապա երկնային մարմնի շարժումը անվանում են **հակադարձ**

* Արեգակնային համակարգում սովորաբար հաշվարկի հարթություն են ընդունում Երկրի ուղեծրի հարթությունը (խավարածրի հարթություն)։ Մյուս մոլորակների և Լուսնի ուղեծրերը շեղվում են Երկրի ուղեծրից միայն մի քանի աստիճանով։
* Երկրի արհեստական արբանյակների համար հաշվարկի հարթություն է ընդունվում Երկրի հասարակածի հարթությունը։
* Արեգակնային համակարգի այլ մոլորակների արբանյակների համար սովորաբար հաշվարկի հարթություն է ընդունվում համապատասխան մոլորակի հասարակածի հարթությունը։
* Էկզոմոլորակների և կրկնակի աստղերի համար հաշվարկի հարթություն է ընդունվում նկարի հարթությունը։

Կատեգորիա:Աստղադինամիկա
Կատեգորիա:Երկնային մեխանիկա
Պարային Եվրատեսիլ

**Պարային Եվրատեսիլ** (անգլ. *Eurovision Dance Contest*), մրցույթ, որը կազմակերպում է Եվրոպական հեռարձակողների միությունը։ Եվրատեսիլի պարի մրցույթը եղել է միջազգային պարային մրցույթ, որը առաջին անգամ անցկացվել է Մեծ Բրիտանիայում 2007 թվականին։

Պարային Եվրատեսիլը անց է կացվել միայն 2007 և 2008 թվականներին, որոնց հաղթողներն են եղել Ֆինլանդիայի և Լեհաստանի ներկայացուցիչները։

Կատեգորիա:Պարային Եվրատեսիլ
Պարային Եվրատեսիլ 2007

**«Պարային Եվրատեսիլ 2007»**, առաջին պարային մրցույթն է, որը կազմակերպել է Եվրոպական հեռարձակողների միությունը (ԵՀՄ)։ Միջոցառումը, որին մասնակցում էին 16 երկրներ, տեղի է ունեցել Լոնդոնում (Մեծ Բրիտանիա)։ Քվեարկությունը համակարգը նույնն էր, ինչպես և Եվրատեսիլ երգի մրցույթինը։

2007 թվականի մրցույթում հաղթեց Ֆինլանդիան, երկրորդ հորիզոնականը զբաղեցրեց Ուկրաինան իսկ երրորդը Իռլանդիան։

Կատեգորիա:Պարային Եվրատեսիլ
Ռամկավար ազատական կուսակցություն (Հայաստան)

**Ռամկավար Ազատական Կուսակցություն (Հայաստան),** հայ ազգային կուսակցություն է։ Հիմնվել է 2012 թ. հունիսի 3-ին՝ 2 կուսակցությունների միավորումով։

* Հայաստանի Ռամկավար ազատական կուսակցություն (ՀՌԱԿ) (հուլիս 1991-3 հունիս 2012)
* Արմենական-Ռամկավար ազատական կուսակցություն (2009-3 հունիս 2012)
 
**ՌԱԿ (Հայաստան)** կուսակցությունը գործում է Հայաստանում։

Կոչ ուղարկել է նաև Ռամկավար Ազատական Կուսակցության **(ՌԱԿ)** համագործակցության և ապագայի միավորման հույսով։

Կատեգորիա:Հայաստանի կուսակցություններ
Կատեգորիա:2012 հիմնադրումներ Հայաստանում
Կատեգորիա:Ռամկավար ազատական կուսակցություն
Կատեգորիա:Հայաստանի եվրոպամետ կուսակցություններ
Կատեգորիա:Հայաստանի լիբերալ կուսակցություններ
Ներքին Քարհատ

**Ներքին Քարհատ** (այժմ կոչվում է՝ **Ներքին Դաշկեսան** կամ **Աշաղի Դաշկեսան** ), գյուղ ներկայիս Ադրբեջանի Հանրապետության Դաշկեսանի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է Քարհատ քաղաքից 1 կմ արևելք՝ Արթինաջուր գետի ձախակողմյան հարավարևելահայաց ձորալանջին, ծովի մակերևույթից 1280-1380&nbsp;մ բարձրության վրա։

## Պատմություն
Քարհատ գյուղի տարածքում պահպանված բազմաթիվ դամբարանաբլուրների պեղումներն ու ուսումնասիրությունը ցույց են տվել, որ դրանք վերաբերում են բրոնզ-երկաթ անցումային դարաշրջաններին։ Քարհատը երկրամասի պատմական առավել նշանակալից անցյալ ունեցած գյուղերից է։ Նյութական մշակույթի պահպանված հուշարձանները փաստում են բնակավայրի գոյությունն առնվազն վաղ միջնադարից, սակայն գրավոր աղբյուրներում գյուղը հաճախակի սկսում է հիշատակվել միայն ԺԷ դարում, երբ Քարհատը վերածվում է գրչօջախի։ Մեզ հասած կամ հայտնի ձեռագրերը 6-ն են։

Ազգատոհմերի պատմության ուսումնասիրության առումով ուշագրավ է 1839 թվականին կազմված բնակիչների հետևյալ անվանացանկը.

19-20-րդ դարերին վերաբերող վիճակագրական տվյալներից երևում է, որ ընդհանուր առմամբ Քարհատում արձանագրվել է բնակչության անընդմեջ աճ մինչև 1894-1895 թթ., երբ համագյուղացիների կեսից ավելին փոխադրվել ու Արթինաջուր գետի հոսանքն ի վեր՝ 4&nbsp;կմ հարավ-արևմուտք հիմնել են Վերին Քարհատը։ Նոր գյուղի հիմնադրումից հետո հին գյուղը սկսեցին անվանել Ներքին Քարհատ։

## Անվան ստուգաբանություն
Գյուղի անվանումը ստուգաբանվում է «քար» «հատել» (այսինքն կրտել) բառերով, ինչը նշանակում է հանքագործների (քարհատների) գյուղ։

## Հայտնի ներքինքարհատցիներ
* Սերգեյ Կարապետյան

## Տես նաև
* Դաշկեսանի շրջան

## Արտաքին հղումներ
* 

## Ծանոթագրություններ

Կատեգորիա:Արևելյան Հայաստանի գյուղեր
Կատեգորիա:Դաշկեսանի շրջանի բնակավայրեր
Կատեգորիա:Նախկին հայաբնակ բնակավայրեր Ադրբեջանում
Սուրեն Առուստամյան (երգիչ)

**Սուրեն Առուստամյան** (), հայ երգիչ և կիթառահար։

## Կենսագրություն
Սուրեն Առուստամյանը 2005 թվականին ավարտել է Երևանի Ալեքսանդր Պուշկինի անվան թիվ 8 միջնակարգ դպրոցը։ 2006-2010 թվականներին սովորել է Երևանի Կոմիտասի անվան պետական կոնսերվատորիայի ջազային ֆակուլտետի կիթառի բաժնում։ 18 տարեկան հասակից իր խմբով նվագել է Երևանի բազմաթիվ ակումբներում։

2009 թվականին մասնակցել է Հայ Սուպերսթար մրցույթին և զբաղեցրել 3-րդ հորիզոնականը։ 2010 թվականին այդ նույն նախագծի շրջանակներում նվագել և երգել է երաժիշտ Յան Գիլանի և Դիփ Փարփլ ռոք խմբի հետ։ 2010 թվականին ստեղծել է «Սուրեն Առուստամյան բլյուզ բենդ» խումբը և խմբի հետ հանդես եկել մի շարք համերգներով։ 2012 թվականի հուլիսի 24-ից 29-ին Լատվիայում ներկայացրել է Հայաստանը Նոր Ալիք 2012 երգի միջազգային մրցույթին։ 2015 թվականին տեղափոխվել է ԱՄՆ, որտեղ շարունակում է երաժշտական գործունեությունը։

## Արտաքին հղումներ
* Սուրեն Առուստամյանի ելույթը Նոր Ալիք 2012 երգի միջազգային մրցույթում

Կատեգորիա:Նոր ալիք
Կատեգորիա:Հայ երգիչներ
Կատեգորիա:Հայ կիթառահարներ
Եռակի ալֆա պրոցես

300px|աջից|մինիnail|Եռակի ալֆա պրոցես

**Եռակի ալֆա պրոցեսը (եռակի հելիումային ռեակցիա)** աստղի ընդերքում հելիում-4-ի միավորման միջուկային ռեակցիայի պայմանական անվանումն է։ Այն սկսվում է մոտ 1,5×108 Կ ջերմաստիճանում և 5×107 կգ/մ3 խտության դեպքում։ Ռեակցիան ընթանում է երկու փուլով․

* Բերիլիում-8-ի անկայուն միջուկի ձևավորում (կիսատրոհման պարբերությունը՝ 10−16 վ)`

:\mathrm{_2^4He} + \mathrm{_2^4He}  \rightarrow \mathrm{_4^8Be} - Q_0, 
: Q0&nbsp;=&nbsp;0,092&nbsp;ՄէՎ,

* Ածխածին-12-ի գրգռված միջուկի ձևավորում`

:\mathrm{_4^8Be} + \mathrm{_2^4He}  \rightarrow \mathrm{_6^{12}C} + Q_1, 
: Q1&nbsp;=&nbsp;7,367&nbsp;ՄէՎ։

Պրոցեսի ընթացքում անջատվում է 7,275 ՄէՎ էներգիա։

Քանի որ եռակի ալֆա պրոցեսը քիչ հավանական է, ածխածին արտադրվելու համար երկար ժամանակահատված է պահանջվում։ Սրա հետևանքներից է նաև այն, որ որ Մեծ Պայթյունի ընթացքում նշանակալի քանակությամբ ածխածին չի առաջացել, քանի որ պայթյունից րոպեներ անց ջերմաստիճանը նվազել է շատ ավելի, քան անհրաժեշտ է միջուկային այրման համար։

Որպես կանոն, եռակի ալֆա պրոցեսի հավանականությունը խիստ փոքր է։ Բերիլիում-8-ի հիմնական վիճակի էներգիան գրեթե հավասար է երկու ալֆա մասնիկների էներգիային։ Երկրորդ քայլում 8Be + 4He էներգիան գրեթե հավասար է 12C-ի գրգռված վիճակի էներգիային։ Այս ռեզոնանսը խիստ մեծացնում է հավանականությունը, որ ալֆա մասնիկը կմիավորվի բերկիլիում-8-ի հետ և կձևավորվի ածխածին։ Նման ռեզոնանսի գոյությունը կանխատեսել էր Ֆրեդ Հոյլը դրա իրական դիտարկումից առաջ, հիմնավորելով, որ աստղի ընդերքում ածխածնի առաջանալու համար սա ֆիզիկորեն անհրաժեշտ պայման է։ Իր հերթին, այս էներգիական ռեզոնանսի կանխատեսումը և ապա հայտագործումը մեծապես օժանդակեցին աստղային միջուկասինթեզի Հոյլի հիպոթեզին, ըստ որի՝ բոլոր քիմիական տարրերը առաջացել են ջրածնից՝ ամենասկզբնական սուբստանցից։

Որպես պրոցեսի կողմնակի էֆեկտ, որոշ ածխածնային միջուկներ կարող են այրվել ավելցուկային հելիումի հետ՝ առաջացնելով թթվածնի կայուն իզոտոպ և անջատելով 7,162 ՄէՎ էներգիա․

:\mathrm{_6^12C} + \mathrm{_2^4He}  \rightarrow \mathrm{_8^{16}O} + γ(+7,162 ՄէՎ)։

Կատեգորիա:Ջերմամիջուկային ռեակցիաներ
Բակար

**Բակար** (խորվաթերեն՝ Bakar. խորվաթերենից թարգմանած՝ նշանակում է պղինձ), նավահանգստային քաղաք և համայնք Խորվաթիայի արևմուտքում՝ Պրիմորիե-Գորսկի Կոտար շրջանում, Ադրիատիկ ծովի Բակարի ծոցի ափին։ Զբաղեցնում է 125,5 քառակուսի կիլոմետր տարածք։ 2011 թվականին անցկացված մարդահամարի տվյալներով համայնքի բնակչության թվաքանակը եղել է 8.279, բուն քաղաքինը՝ 1.473: Բնակիչների 90 տոկոսը խորվաթներ են։ Ազգային փոքրամասնություններից առավել մեծ թիվ են կազմում սերբերը՝ 2,91%: Քաղաքի պատմական միջուկը 1968 թվականին ներառվել է երկրի պատմական հուշարձանների գրանցամատյանում։

## Համայնքի բնակչությունը

## Ժողովրդագրություն

## Պատկերասրահ

Bakar1.jpg|Քաղաքի համայնապատկերըr
BakarskiZaliv1.jpg|Բակարի ծովածոցը
Onesnazevanje zraka Bakar.jpg
Bakar Croatia 2010 0728 04.JPG
Bakar, Croacia.jpg
Bakar Croatia 2010 0728 02.JPG|Տեսարան նավահանգստից


## Ծանոթագրություններ

## Արտաքին հղումներ
* Bakar official Website
* Bakar Tourist Board

Կատեգորիա:Առափնյա բնակավայրեր
Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Կատեգորիա:Նավահանգստային քաղաքներ
Աշխարհ (Մեծ Հայքի վարչական միավոր)

300px|frameless|աջից
**Աշխարհ**, հայ մատենագրության մեջ այս կամ այն ժողովրդի երկիրը սովորաբար կոչվել է «աշխարհ»՝ «Պարսից աշխարհ» (պարսիկների երկիր, Պարսկաստան), «Վրաց աշխարհ» (վրացիների երկիր, Վրաստան), «Հայոց աշխարհ» (հայերի երկիր, Հայք, Հայաստան) և այլն։ «**Աշխարհ**» էլ իր հերթին մասնատվում է տերիտորիալ ավելի փոքր միավորումների՝ «փոքր աշխարհ»–ների, իսկ սրանք էլ՝ գավառների։ Սակայն «փոքր աշխարհ»-ները նույնպես հաճախ կոչվել են «**Աշխարհ**»։ Մեծ Հայքը (Պատմական Հայաստան) ուներ 15 «փոքր աշխարհ»՝ Այրարատ, Սյունիք, Վասպուրական, Տուրուբերան, Գուգարք, Ուտիք, Արցախ, Փայտակարան, Պարսկահայք, Կորճայք, Մոկք, Աղձնիք, Չորրորդ Հայք (Ծոփք), Բարձր Հայք և Տայք։ Դրանց մի մասը միջին դարերում սոսկ բնական մեծ շրջաններ էին (Այրարատ, Տուրուբերան և այլն), իսկ մյուս մասը՝ վարչատարածքային միավորներ (Սյունիք, Տայք, Մոկք, Գուգարք և այլն)։ Որպես «փոքր աշխարհ»–ի հոմանիշներ գործ են ածված նաև «Կողմ», «Դունդ», «Տուն» տերմինները։

Աշխարհ, նաև երբեմն **նահանգ**, Մեծ Հայքի ամենախոշոր վարչական միավորը։ Մոտավորապես համապատասխանում է հռոմեական պրովինցիայի։ Ընդհանուր կար 15 աշխարհ՝

# Բարձր Հայք
# Ծոփք
# Աղձնիք
# Տուրուբերան
# Մոկք
# Կորճայք
# Պարսկահայք
# Վասպուրական
# Սյունիք
# Արցախ
# Ուտիք
# Փայտակարան
# Տայք
# Գուգարք
# Այրարատ

Ամենամեծ աշխարհը Վասպուրականն էր, ամենափոքրը՝ Մոկքը։ Աշխարհները բաժանվում էին գավառների. յուրաքանչյուր աշխարհ միջինում կազմված էր 7-10 գավառներից, ընդհանուր գավառների թիվը կազմում էր 191,որից 37-ը՝ Վասպուրականում, 20-ը՝ Այրարատում։ Նահանգներից ամենախոշոր և  ամենանշանավորը Այրարատն է։ Հայոց 12 մայրաքաղաքներից տասը գտնվում են Այրարատ նահանգում, իսկ երկուսը` Տիգրանակերտն ու Վանը համապատասխանաբար` Աղձնիքում և Վասպուրականում։

## Տես նաև

Կատեգորիա:Մեծ Հայքի նահանգներ
Բելովար

**Բելովար** (խորվաթերեն՝ Beli Manastir), քաղաք է Խորվաթիայում։ Քաղաքի տարածքն է 191.9 քառակուսի կիլոմետր, բնակչությունը 28 398&nbsp;մարդ։

Կատեգորիա:1756 թվականին հիմնադրված բնակավայրեր
Բենկովաց

**Բենկովաց** (խորվաթերեն՝ Benkovac), քաղաք և համայնք Խորվաթիայում՝ Զադարի շրջանում։ Զբաղեցնում է 514 քառակուսի կիլոմետր տարածք։ Համայնքի բնակչության թվաքանակը 2011 թվականի մարդահամարի տվյալներով եղել է 11.026, բուն քաղաքինը՝ 2.866:

## Ժողովրդագրություն
**Համայնքի բնակչության թվաքանակի փոփոխությունները**

#### Քաղայքի բնակչության թվաքանակի փոփոխությունները

## Պատկերասրահ

Православни храм Бенковац.JPG
Бенковац1.JPG|
Бенковац2.JPG|
Бенковац3.JPG|
Буковчан и Котаранка.JPG|


## Ծանոթագրություններ

Կատեգորիա:1812 թվականին հիմնադրված բնակավայրեր
Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Բիոգրադ նա Մորու

**Բիոգրադ նա Մորու** (խորվաթերեն՝ Biograd na Moru), քաղաք է Խորվաթիայում։ Քաղաքի տարածքն է 514 քառակուսի կիլոմետր, բնակչությունը 26 22&nbsp;մարդ։

Կատեգորիա:Խորվաթիայի քաղաքներ
Բուզետ

**Բուզետ** (խորվաթերեն՝ Buzet), քաղաք է Խորվաթիայում։ Քաղաքի տարածքն է 165 քառակուսի կիլոմետր, բնակչությունը 6 059&nbsp;մարդ։

Կատեգորիա:Խորվաթիայի քաղաքներ
Բելիշչե

**Բելիշչե** (խորվաթերեն՝ Belišće), քաղաք Խորվաթիայում։ Զբաղեցնում է 69 քառակուսի կիլոմետր տարածք։ Բնակչության թվաքանակը՝  7 197&nbsp;մարդ։

Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Բելի Մանաստիր

**Բելի Մանաստիր** (խորվաթերեն՝ Beli Manastir. խորվաթերենից թարգմանած՝ նշանակում է *սպիտակ վանք*), քաղաք և համայնք Խորվաթիայի արևելքում՝ Օսիեկ-Բարանիա շրջանում։ Զբաղեցնում է 55 քառակուսի կիլոմետր տարածք։ Համայնքի բնակչության թվաքանակը 2011 թվականի մարդահամարի տվյալներով եղել է 8 671, բուն քաղաքինը՝ 5 750: Ընդ որում՝ խորվաթները կազմել են ընդհանուր բնակչության 57,11 %-ը, սերբերը՝ 25,55 %-ը, հունգարացիները՝ 7,96 %-ը, գնչուները՝ 2,99 %-ը։

Քաղաքին անուն պարգևած վանքը հիմնադրվել, կառուցվել է 9-րդ դարում, բայց ժամանակի ընթացքում ավերվել է և չի պահպանվել։ Պատմական փաստաթղթերում բնակավայրն առաջին անգամ հիշատակվել է 1212 թվականին։

## Ժողովրդագրություն

## Պատկերասրահ

Crkva svetog Martina Beli Manastir.jpg|Սբ. Մարտին ծխական եկեղեցին
Beli Manastir, centar 02.jpg|Քաղաքի կենտրոնը
Spomenik Crvenoj armiji, Beli Manastir.JPG|Հուշարձան՝ նվիրված Կարմիր բանակին
Beli-Manastir-(20090301-02)-Nastavno-sportska-dvorana.jpg|Նոր մարզապալատը
Željeznička stanica Beli Manastir - Железничка станица Бели Манастир - Pélmonostor vasútállomás.jpg|Երկաթուղային կայարանը
Beli Manastir-(20090224)-Pokladni-karneval-13.jpg|Karneval
Šećeransko jezero Lajmir.jpg|Քաղաքի մերձակայքում գտնվող լիճը


## Ծանոթագրություններ

## Արտաքին հղումներ
* Քաղաքի պաշտոնական կայքէջը

Կատեգորիա:1212 հիմնադրումներ Եվրոպայում
Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ
Երկրորդ հայկական լեգեոն (Հռոմ)

200px|մինի|աջից|Լեգիոնը էմբլեմը
**Երկրորդ հայկական լեգեոն** (), երկրորդ հայկական լեգեոնը Հռոմեական կայսրությունում։ Գործել է կայսրության գոյատևման վերջին դարերում։ Առաջին անգամ հիշատակվում է *«Notitia Dignitatum»* աշխատությունում։ Լեգեոնը հավանանաբար ձևավորվել է մ.թ. 2-ից 3-րդ դարերում Փոքր Հայքում՝ կայսրության կազմի մեջ մտնող հայկական հողերը պաշտպանելու նպատակով։ Լեգեոնը մասնակցել է Հուլիանոս Ուրացողի պարսկական արշավանքին (գարուն - ամառ 363 թ.)։

## Գրականություն
* II Հայկական լեգեոն 

## Տես նաև
* Առաջին հայկական լեգեոն

Կատեգորիա:Հին Հռոմի լեգեոններ
Կատեգորիա:Հայկական զորամիավորումներ
Որտե՞ղ է Էլիսան

**Որտե՞ղ է Էլիսան** (), իսպաներեն լեզվով հեռուստասերիալ, որն արտադրել է ամերիկյան Telemundo կինոընկերությունը 2010 թվականին։ Ֆիմը հայերեն թարգմանված ցուցադրվել է Շանթ հեռուստաընկերության եթերում։

## Սյուժե
Ալտամիրաների կյանքը կտրուկ փոխվում է այն ժամանակ, երբ Մարիանոյի և Դանայի դուտրը՝ Էլիսան անհետանում է, ինչը հանգեցնում է ընտանիքում տիրող մշտական լարվածությանը...:

Կատեգորիա:Ամերիկյան հեռուստասերիալներ
Միջին անոմալիա

մինի|աջից|Անիմացիա, որը ցույց է տալիս իրական անոմալիան, էքսցենտրիկ անոմալիան, միջին անոմալիան և Կեպլերի հավասարման լուծումը։
lang=hy|մինի|ձախից|300px|Անոմալիաներ (նկ. 3)
**Միջին անոմալիա**, միջին շարժման հարաբերությունն է պերիկենտրոնի անցումից հետո ընկած ժամանակահատվածին այն մարմնի համար, որը շարժվում է ուղեծրով առանց արտաքին ազդեցությունների։ Այսպես, միջին անոմալիան անկյունային հեռավորությունն է այն հիպոթետիկ մարմնի պերիկենտրոնից, որը շարժվում է հաստատուն անկյունային արագությամբ, որը հավասար է միջին շարժմանը։

Նշանակվում է M ( արտահայտությունից)։

Աստղային դինամիկայում **միջին անոմալիան** M\,\! հաշվարկվում է հետևյալ բանաձևերով՝

: M = M_0 + n(t-t_0)\,\!

որտեղ։
:* M_0\,\! — միջին անոմալիան է t_0\,\! էպոխայում,
:* t_0\,\! — սկզբնական էպոխա,
:* t\,\! — էպոխան, որի համար կատարվում է հաշվարկը
:* n\,\! — միջին շարժումը։

Կամ Կեպլերի հավասարումով՝

: M=E - e \cdot \sin E\,\!

որտեղ։
* E\,\! - էքսցենտրիկ անոմալիան է (E նկ. 3-ում),
* e\,\! - էքսցենտրիսիտետը։

## Տես նաև
* Կեպլերի ուղեծրի էլեմենտներ
* Էլիպս
* Էքսցենտրիկ անոմալիա
* Իրական անոմալիա

Կատեգորիա:Աստղադինամիկա
Կատեգորիա:Երկնային մեխանիկա
Ագրոբիզնեսի և գյուղի զարգացման կենտրոն հիմնադրամ

**«Ագրոբիզնեսի և գյուղի զարգացման կենտրոն հիմնադրամ»** (, կրճատ՝ **CARD**), Հայաստանում գործող և գյուղատնտեսության զարգացմանը աջակցող կազմակերպություն, որը հիմնադրվել է 2005 թվականին՝ 13 տարի Հայաստանում գործած «ԱՄՆ գյուղդեպարտամենտի մարքեթինգի աջակցության ծրագրեր» հիմնադրամի (*United States Department of Agriculture-Marketing Assisting Programs*, կրճատ *USDA-MAP*) գործունեության ավարտից հետո։ Հիմնադրամն ունեցել է մի շարք նշմարելի ներդրումներ այնպիսի բնագավառներում, ինչպիսիք են *ագրոբիզնես և շուկայաբանությունը*, *գյուղի զարգացումը*, *սննդի ապահովությունը*, *կենդանիների առողջությունը* և այլն։

ՔԱՐԴ-ի մեջ մտնում են երկու դուստր կազմակերպություններ, որոնք են ՔԱՐԴ ԱգրոԿրեդիտը և ՔԱՐԴ ԱգրոՍերվիսը։ Առաջինը ֆերմերային տնտեսություններին և գյուղատնտեսական մթերքներ վերամշակող կազմակերպություններին տրամադրում է վարկեր, ապահովում ֆինանսական վարձակալում և այլ ֆինանսական ծառայություններ։ Երկրորդը ընկերություններին տրամադրում է գյուղատնտեսական սարքավորումներ և բացի այդ ապահովում դրանց օգտագործման անվճար խորհրդատվությամբ։ ՔԱՐԴ ԱգրոՍերվիսի մեջ է մտնում նաև Հայաստանում առաջին անգամ հիմնադրված օրգանական ապրանքների «Գրինդեյ» խանութը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Հիմնադրամներ
Կատեգորիա:2005 հիմնադրված ընկերություններ
Կատեգորիա:Հայաստանի կազմակերպություններ
Լքվածը (ֆիլմ, 2000)

**Լքվածը** (, այլ թարգմանությամբ՝ **Ափ նետվածը**), 2000 թվականին ռեժիսոր Ռոբերտ Զեմեկիսի նկարահանած ֆիլմ, Թոմ Հենքսի գլխավոր դերակատարմամբ, ով այս ֆիլմի համար նիհարել է մոտ 20 կգ-ով։

## Սյուժե
Ֆիլմի գլխավեր հերոսը «Federal Express» փոխադրումների առաքման ծառայության ընկերության աշխատակից Չակ Նոլանդն է, ով զբաղվում է ծովային փոխադրումներով։ Ավիավթարի հետևանքով նա հայտնվում է մի անմարդաբնակ կղզում, որտեղ գոյատևելու համար նա անցնում է ֆիզիկական և հոգեբանական ծանր փորձությունների միջով...

## Դերերում
* Թոմ Հենքս - Չակ Նոլանդ
* Հելեն Հանտ - Քելլի Ֆրիրզ
* Նիկ Շերսի - Ստեն
* Ջենիֆեր Լուիս - Բեկկա Տվիգ
* Քրիս Նոթ - Ջերրի Լովետ
* Լարրի Ուայթ - Բեթինա Պիտերսոն
* Վինս Մարտին - Ալբերտ Միլլեր
* Ջեֆրի Բլեք - Մեյնարդ Գրեհեմ

## Մրցանակներ
Ֆիլմը ընդհանուր թվով ստացել է 15 կինոմրցանակ, ներկայացված է եղել ևս 22-ի, որոնց թվում.
* ներկայացվել է 2 Օսկարի, 
** Օսկար լավագույն դերասանի համար (Թոմ Հենքս)
** Օսկար լավագույն հնչունավորման համար
* ստացել է 1 Ոսկե Գլոբուս (Թոմ Հենքս, որպես դրամայի լավագույն դերասան)
* ներկայացվել է 1 BAFTA-ի (Թոմ Հենքս, որպես լավագույն դերասան)
* ստացել է 1 Գրեմմի (Ալան Սիլվեստրի) և այլն

## Սաունդթրեք
# «Cast Away» — 3:44
# «Wilson, I’m Sorry» — 1:39
# «Drive to Kelly’s» — 3:54
# «Love of My Life» — 1:47
# «What the Tide Could Bring» — 3:39
# «Crossroads» — 2:08
# «End Credits» — 7:29

## Ծանոթագրություններ

## Արտաքին հղումներ
* 
* 
* 
* 

Կատեգորիա:2000 դրամա ֆիլմեր
Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների դրամա ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ռոբերտ Զեմեկիսի ֆիլմեր
Կատեգորիա:Ֆիլմեր, որոնց գործողությունները տեղի են ունենում 2000 թվականին
Կատեգորիա:Ֆիլմեր, որոնց գործողությունները տեղի են ունենում 1999 թվականին
Կատեգորիա:Ֆիլմեր, որոնց գործողությունները տեղի են ունենում 1995 թվականին
Կատեգորիա:Թենեսիում նկարահանված ֆիլմեր
Կատեգորիա:Տեխասում նկարահանված ֆիլմեր
Ուղեծրի տարրեր

**Ուղեծրի տարրեր**, երկնային մարմինների ուղեծրերը բնութագրող տարրեր։

Երկնային մեխանիկայի խնդիրներից մեկն է երկնային մարմինների ուղեծրերի բնութագրումը։ Մոլորակի, արբանյակի, աստերոիդի կամ Արհեստական արբանյակի ուղեծիրը նկարագրելու համար օգտագործվում են այսպես կոչված ուղեծրային տարրերը։ Նրանք բնութագրում են բազային կոորդինատային համակարգը, կոորդինատային առանցքները, ուղեծրի ձևը և չափը, նրա կողմնորոշումը տարածության մեջ և ժամանակի պահը, որի ընթացքում երկնայիմ մարմինը գտնվում է ուղեծրի որոշակի կետում։ Երկնայիմ մարմինների տեղորոշման համար հիմնականում օգտագործվում են երկու տարբերակ՝
* Տեղադրության և արագության վեկտորների միջոցով
* Ուղեծրային տարրերի միջոցով

## Կեպլերի ուղեծրի տարրեր

մինի|աջից|Ուղեծրի տարրեր
Ավանդաբար որպես ուղեծրի տարրեր օգտագործում են Կեպլերի ուղեծրի վեց տարրերը`
* մեծ կիսաառանցք (a\,\!)
* էքսցենտրիսիտետ (e\,\!)
* ուղեծրի թեքում (i\,\!)
* պերիկենտրոնի արգումենտ (\omega\,\!)
* ծագման հանգույցի երկայնություն (\Omega\,\!)
* միջին անոմալիա (M_o\,\!)

## Այլ ուղեծրի տարրեր
### Անոմալիաներ
lang=hy|մինի|ձախից|300px|Անոմալիաներ
**Անոմալիա** (երկնային մեխանիկայում), անկյուն է, որն օգտագործվում է մարմնի էլիպտիկ ուղեծրով շարժման բնութագրման համար։ Իրական անոմալիան *v* իրենից ներկայացնում է անկյուն, որն ընկած է B մարմինը և էլիպսի կիզակետ` F կետի (որտեղ գտնվում է ձգողության մարմինը) հետ միացնող ուղղի և F կետը էլիպսի պերիկենտրոնի հետ միացնող ուղղի միջև։

*Միջին անոմալիա*, միջին շարժման հարաբերությունն է պերիկենտրոնի անցումից հետո ընկած ժամանակահատվածին այն մարմնի համար, որը շարժվում է ուղեծրով առանց արտաքին ազդեցությունների։ Այսպես, միջին անոմալիան դա անկյունային հեռավորությունն է այն հիպոթետիկ մարմնի պերիկենտրոնից, որը շարժվում է հաստատուն անկյունային արագությամբ, որը հավասար է միջին շարժմանը։

*Էքսցենտրիկ անոմալիա* (Նշանակվում է՝ E), ցուցանիշ է, որը օգտագործվում է շառավիղ-վեկտորի փոփոխականի բնութագրելու համար։ Հավասարումը որը կապում է այդ մեծություննրը ունի հետևյալ տեսքը՝
: r = a(1-e \cdot \cos E),
որտեղ՝
:: a — մեծ կիսաառանցք,
:: e — Էլիպտիկ ուղեծրի Էքսցենտրիսիտետ։

Այս հավասարումը դուրս է բերվում հետևյալ հավասարումներից  cos E = x / a ; r^2 = (c-x)^2 + y^2 և y^2 = (1 - x^2/a^2)b^2, որտեղ x, y - կետի կոորդինատները; P, r - այս կետից հեռավորությունն է մինչև նկարի վրա պատկերված s կիզակետը։

*Իրական անոմալիա*, անկյուն է, որն ընկած է մեծ կիսաառանցքի և կիզակետից (\angle ZSP) կետը ուղղված վեկտորի միջև։ Հաշվարկվում է պերիկենտրոնից։

### Լայնության արգումենտ
Երկնային մեխանիկայում, **Լայնության արգումենտը** ( u ), դա անկյունային չափորոշիչ է, որը բնութագրում է Կեպլերի ուղեծրով շարժվող մարմնի դիրքը։ Դա հաճախ օգտագործվող իրական անոմալիայի և պերիկենտրոնի արգումենտի գումարն է, որը առաջանում է շառավիղ-վեկտորի և հանգույցների գծի միջև։ Հաշվարկվում է ծագման հանգույցից շարժման ուղղությամբ։

 u = \nu + \omega 

որտեղ՝  u  - լայնության արգումենտ,  \nu  - իրական անոմալիա և  \omega  - պերիկենտրոնի արգումենտ։

### Անոմալիստիկ պտույտի պարբերություն
**Անոմալիստիկ պտույտի պարբերություն**, ժամանակի հատված է, որի ընթացքում էլիպտիկ ուղեծրով շարժվող մարմինը, երկու անգամ հաջորդաբար անցնում է պերիկենտրոնով։

## Ծանոթագրություններ

Կատեգորիա:Երկնային կոորդինատային համակարգեր
Կատեգորիա:Երկնային մեխանիկա
Կատեգորիա:Ուղեծրեր
Օսկուլացնող ուղեծիր

**Օսկուլասնող ուղեծիր**, ձգողական Կեպլերյան ուղեծիր (այսնիքն՝ էլիպս կամ այլ կոնական հատույթ) է տրված մարմնի համար (ժամանակի որոշակի պահին) կենտրոնական ձգողության կետի համեմատ, որը տվյալ մարմինը (համապատասխան իր *փաստացի* դիրքի և արագության ժամանակի որոշակի պահին) կունենար արտաքին ազդեցությունների բացակայության դեպքում։ Այնպիսի ազդեցությունները կարող են լինել կապված կենտրոնական մարմնի ոչ-գնդաձև լինելու հետ, երրորդ մարմինների ձգողական ազդեցություն կամ ոչ-ձգողական բնույթի ուժեր։

Այս եզրույթը օգտագործվում է աստղագիտության և աստղադինամիկայի մեջ։

## Ծանոթագրություններ

Կատեգորիա:Աստղադինամիկա
Կատեգորիա:Ուղեծրեր
Սուլամիտիսի ընտանիք

**Սուլամիտիսի ընտանիք**, ոչ մեծ աստերոիդների ընտանիք, որը տեղաբաշխված է հիմնական աստերոիդների գոտում։ Ընտանիքը անվանվել է այս ընտանիքի առաջին աստերոիդի պատվին՝ (752) Սուլամիտիս։

## Այս ընտանիքի ամենամեծ աստերոիդները

## Տես նաև
* Աստերոիդների ընտանիքներ
* Երկրին մոտեցող աստերոիդներ
* Տրոյացի աստերոիդներ
* Դամոկլոիդներ
* Կենտավրոսներ
* Ապոլոնի աստերոիդներ
* Ամուրի աստերոիդներ
* Ատենի աստերոիդներ

Կատեգորիա:Աստերոիդների ընտանիքներ
Hyper Music/Feeling Good

**«Hyper Music/Feeling Good»**, բրիտանական Muse ռոք-խմբի թվով իններորդ և Origin of Symmetry ալբոմից չորրորդ սինգլն է։ Թողարկվել է 2001 թ. նոյեմբերի 19-ին Մաշռում Ռեքորդս լեյբլի կողմից՝ 7" վինիլային և 2 CD ձայներիզի տարբերակներով։ Սինգլում տեղ են գտել նաև «Shine» երգը և "The Smiths" խմբի «Please Please Please Let Me Get What I Want» կավերը։ Բրիտանական սինգլների չարթում ձայներիզը զբաղեցրել է 24-րդ տեղը։

«Hyper Music» երգի հեղինակն է Մեթյու Բելլամին, իսկ հայտնի «Feeling Good» երգը գրել են Լեսլի Բրիկասը և Էնթոնի Նյուլին՝ «The Roar of the Greasepaint - The Smell of the Crowd» մյուզիքլի համար։ Այդ երգի ամենաճանաչված տարբերակը կատարել է Նինա Սիմոնեն։ 2008 թվականին, Total Guitar կավերների հիթ-շքերթում, երգը զբաղեցրել է 5-րդ հորիզոնականը։

«Feeling Good» երգի հիման վրա նկարահանվել է տեսահոլովակ, որի ռեժիսորն է Դեվիդ Սլէյդը։

## Երգացանկ
**7" վինիլային սկավառակ**
# «Hyper Music» - 3։20
# «Feeling Good» - 3։19

**«Hyper Music/Feeling Good»**
**CD1։**
# «Hyper Music» - 3։20
# «Feeling Good» (համերգային ձայնագրություն) - 3։01
# «Shine» - 3։16
# «Hyper Music» (տեսահոլովակ) - 3։20

**CD2։**
# «Feeling Good» - 3։19
# «Hyper Music» (համերգային ձայնագրություն) - 3։31
# «Please, Please, Please Let Me Get What I Want» (The Smiths կավեր) - 1։58
# «Feeling Good» (տեսահոլովակ) - 3։19

## Ծանոթագրություններ

## Արտաքին հղումներ
* Սինգլը խմբի պաշտոնական կայքում 
* "Hyper Music" երգի տեքստը 
* "Feeling Good" երգի տեքստը 

Կատեգորիա:2001 սինգլներ
Կատեգորիա:Muse երգեր
Random 1–8

**Random 1–8**, բրիտանական Muse ռոք-խմբի երրորդ մինի-ալբոմն է, թողարկվել է 2000 թ. հոկտեմբերի 4-ին՝ *Alex Trax* լեյբլի կողմից։ Այս սկավառակով թողարկել են Showbiz ալբոմում տեղ չգտած երգերը, այլապես ասած՝ B-Sides, ինչպես նաև 2 երգի կենդանի կատարման ձայնագրությունը և Sunburn երգի երեք ռեմիքս տարբերակներ։

## Երգացանկ

## Ծանոթագրություններ

## Արտաքին հղումներ
* Random 1-8 ալբոմը MuseWiki կայքում

Կատեգորիա:2000 ալբոմներ
Կատեգորիա:2000 մինիալբոմներ
Կատեգորիա:Muse ալբոմներ
Մեգ Ռայան

**Մարգարետ Մեըի Էմիլի Էնն Հայրա** (Մեգ Ռայան) (, ), ամերիկացի դերասանուհի և կինոպրոդյուսեր։ Նա հանդիսատեսին հայտնի է «Ֆրանսիական համբույր», «Քեյթը և Լեոն», «Նամակ ձեր համար», «Հրեշտակների քաղաքը» և «Իմ մայրիկի նոր տղամարդը» ֆիլմերով։

## Ֆիլմագրություն
### Դերակատարումներ

### Պրոդյուսեր

## Ծանոթագրություններ

Կատեգորիա:1961 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հոլիվուդյան դերասաններ
Կատեգորիա:Նյու Յորքի համալսարանի շրջանավարտներ
Կատեգորիա:Նոյեմբերի 19 ծնունդներ
Փիլարտոս Վարաժնունու պետություն

**Փիլարտոս Վարաժնունու պետություն**, հայկական պետություն, որ ստեղծվել էր հայազգի զորավար Փիլարտոս Վարաժնունու կողմից (բյուզանդացիները նրան հռակել էին «Օգոստոս») 1071-1086 թթ-ին։ Տարածվում էր Կապադովկիայից Եփրատ՝ ընդհուպ մինչև Մեծ Հայքի սահմանները, ընդգրկելով Սիրիայի հյուսիսը Անտիոք քաղաքով, Հայոց Միջագետքը, Լեռնային Կիլիկիան և Կապադովկիայի մի մասը։ Մայրաքաղաքն էր Մարաշը։

Կատեգորիա:Կիլիկյան Հայաստանի իշխանություններ
Կատեգորիա:Միջնադարի պատմական երկրներ
Կատեգորիա:1080 Կիլիկիայում
Exogenesis: Symphony

**«Exogenesis: Symphony»**, անգլիական Muse ալտերնատիվ ռոք-խմբի սինգլ է իրենց հինգերորդ The Resistance ալբոմից։ Սկավառակում տեղ է գտել «Exogenesis: Symphony» սիմֆոնիկ ռոք-կատարումների ցիկլը և երկու համերգային ձայնագրություններ։ Թողարկվել է 2010 թ. ապրիլի 17-ին ԱՄՆ-ում 12" վինիլային սկավառակներով։ Սիմֆոնիան կենդանի կատարվել է The Resistance Tour համերգային շրջագայության ժամանակ։

## Երգացանկ

## Արտաքին հղումներ
* Սինգլը խմբի պաշտոնական կայքում 
* Part 1 (Overture) տեքստ 
* Part 2 (Cross Pollination) տեքստ 
* Part 3 (Redemption) տեքստ 

Կատեգորիա:Muse երգեր
Կատեգորիա:2010 սինգլներ
Շառլ դը Կոստեր

**Շառլ Թեոդոր Անրի դը Կոստերի** (, ), բելգիացի գրող՝ «Ուլենշպիգելի և Լամմե Գուդզակի լեգենդը» վեպի հեղինակը։

## Կենսագրություն
Դը Կոստերը ծնվել է 1827 թվականի օգոստոսի 20-ին, Մյունխենում, ուր նրա հայրը Հռոմի պապի դեսպանի մոտ պաշտոնյա էր։ Կյանքի առաջին տարիները նա անցկացրեց Մյունխենում։ 1833 թվականից նրա ծնողները տեղափոխվել էին հայրենիք և հաստատվել Բրյուսելում։ Հայրը շուտ է մահացել և դը Կոստերը ունեցել է զրկանքներով լի պատանեկություն։ 17 տարեկանից պաշտոնավարել է Բրյուսելի մի բանկում և ազատ ժամերին զբաղվում է գրելով։ 1850 թվականին մտել է համալսարան, որը ավարտելուց հետո պետական արխիվում պաշտոն է ստանձնել։ Արխիվային նյութերը ուսումնասիրելով ծանոթացել է Բելգիայի պատմությանը և ֆրանսիական հին լեզվին։ Հետագա տարիներին լույս է ընծայել «Ֆլամանդական լեգենդներ» և «Բրաբանտական պատումներ» գրքերը, որոնք մեծ հաջողություն չունեցան։ 1867 թվականին լույս տեսավ «Ուլենշպիգելի և Լամմե Գուդզակի լեգենդը» վեպը, որի վրա աշխատել էր տասը տարի։

Մահացել է 1879 թվականի մայիսի 7-ին, մենակ և կարիքավոր վիճակում։

## Ծանոթագրություններ

Կատեգորիա:Բելգիացի գրողներ
Կատեգորիա:Գրողներ այբբենական կարգով
Կատեգորիա:Բելգիացի բանաստեղծներ
Կատեգորիա:Բելգիացի վիպասաններ
Կատեգորիա:Բելգիացի արձակագիրներ
Մալաթիայի իշխանություն

**Մալաթիայի իշխանություն**, հայկական իշխանություն Անտիտավրոսի և Եփրատ գետի միջև։ Ձևավորվել է 1071 թվականին։ Մտել է Փիլարտոս Վարաժնունու պետության կազմի մեջ։ Հետագայում Մալաթիայի իշխանը՝ Գաբրիել Մալաթիացին ընդունել է Եդեսիայի կոմսության գերիշխանությունը, որից հետո իշխանությունը մտել է կոմսության կազմի մեջ։ Իշխանության մայրաքաղաքն էր Մալաթիան։

## Պատմություն
1045 թվականին Անիի գրավմամբ Բյուզանդական կայսրության կողմից, Բագրատունյաց թագավորությունը դադարեց գոյություն ունենալուց, իսկ արդեն XI դարի երկրորդ կեսին Հայոց լեռնաշխարհի մեծ մասն անընդհատ ենթարկվում էր թուրքական ցեղերի ասպատակությունների։ Անկախության կորստի և քոչվոր ցեղերի ասպատակությունների հետևանքով ուժեղացավ հայ ժողովրդի գաղթը հայրենիքից։ Գաղթի հիմնական ուղղություններից էր Կիլիկիան և նրան հարակից շրջանները։ Այս ժամանակներից սկսած սկիզբ դրվեց Հայկական լեռնաշխարհից բնիկ հայ ժողովրդի փոխարինումն օտար թուրքական տարրով։

10-րդ և 11-րդ դարերում հայոց մի շարք շրջանների (Հայոց Միջագետք, Մալաթիա) ետ գրավումն արաբներից Բյուզանդական կայսրության կողմից և վերջինիս հայ բնակչություն այդ շրջաններ տեղափոխելու շնորհիվ, կայսրության այդ սահմանային բանակաթեմերում հայերը կազմում էին բնակչության հիմնական մասը։ 1071 թվականին Մանազկերտում կրած պարտության և կայսրությունում դրան հաջորդած երկարատև գահակալական կռիվները, հնարավորություն տվեցին սելջուկ-թուրքերին ստեղծելու իրենց պետությունը Հայկական լեռնաշխարհում և Փոքր Ասիայում: Դրա հետևանքով Փոքր Ասիայի խորքային շրջաններից ևս ուժեղացավ հայ ժողովրդի գաղթը թերակղզու ծովափնյա շրջաններ, հատկապես Կիլիկիա։

Մանազկերտի ճակատամարտից հետո ձևավորվում են մի շարք անկախ հայկական իշխանություններ, որոնցից ամենախոշորը Փիլարտոս Վարաժնունու պետությունն էր։ Այն տարածվում էր Եփրատից մինչև Լեռնային Կիլիկիա և Անտիոքից մինչև Կապադովկիա։

Փիլարտոս Վարաժնունու օրոք Մալաթիան ունեցել է մի շարք կուսակալներ՝
* Հարեբ, հայ քաղկեդոնացի
* Բալատիանոս
* Թորոս, հայ քաղկեդոնացի, ով հետագայում դարձավ Եդեսիայի կառավարիչը 
* Գաբրիել, հայ քաղկեդոնացի։

Սելջուկների արշավանքներից հետևանքով Փիլարտոսի թագավորությունը կարճ կյանք ունեցավ. 1086 թվականին այն դադարեց գոյություն ունենալուց։ Սակայն դրանից հետո առաջացն մի շարք մանր հայկական իշխանություններ, այդ թվում Մալաթիայի իշխանությունը։

Որոշ հետազոտողների կարծիքով 1097 թվականին Բյուզանդական կայսրությունը դեռևս պահպանում էր որոշակի ազդեցություն Մալաթիայի և Եդեսիայի իշխանությունների նկատմամբ։ Մինչև 1092 թվականը Մալաթիան ճանաչում էր Սելջուկյան սուլթանության գերիշխանությունը։ Սակայն որոշ ժամանակ անց Գաբրիելը, ստանալով կայսրությունից սեբաստի կոչում, իրեն ձևականորեն ճանաչում է կայսրության ենթակա։

XI դարի վերջում տարածաշրջանում հայտնվում են խաչակիրները։ Խաչակրաց առաջին պետությունը դարձավ հայկական Եդեսիայի իշխանությունը։ Անհանգստանալով իր պետության անվտանգության համար, Գաբրիելն իր աղջկան՝ Մորֆիային կնության է տալիս Բալդուին II֊ին և, հավանաբար ճանաչում է իրեն վերջինիս վասալը։ Հետագայում իշխանության տարածքը մտցվեց Եդեսիայի կոմսությանը։

## Ծանոթագրություններ

Կատեգորիա:Կիլիկյան Հայաստանի իշխանություններ‎
Կատեգորիա:Բյուզանդիայի պատմություն
Կատեգորիա:Կիլիկյան Հայաստանի պատմություն
Կատեգորիա:1080 Կիլիկիայում
Համացանցային բոտ

**Համացանցային բոտ** կամ **Վեբ բոտ** (), համացանցում օգտագործվող բանալի բառերի հետևման միջոցով ապագա իրադարձությունները գուշակով համացանցային ծրագիր։ Ի սկզբանե ծրագիրը մշակվել է դեռ 1990-ականներին ֆոնդային շուկայի տենդենցների գուշակման համար։ Ծրագրի ստեղծող Քլիֆ Հայը իր կոլեգա Ջորջ Յուրի հետ, ովքեր իրենց «Ժամանակի վանական» («The Time Monks») են անվանում, Web Bot տեխնոլոգիան և ալգորիթմերը մեծ մասամբ գաղտնի են պահում և վաճառում գուշակումները համացանցային կայքում։

## Տես նաև
* Հետգուշակում

## Ծանոթագրություններ

Կատեգորիա:1997 հայտ եկած
Կատեգորիա:Գուշակություն
Կատեգորիա:Կատարածաբանություն
Կատեգորիա:Կեղծ գիտություն
Կատեգորիա:Մարգարեություն
Տրանսիլվանիա հյուրանոց

**«Տրանսիլվանիա հյուրանոց» **(), ռեժիսոր Գենդիյ Տարտակովսկիի մուլտֆիլմը, որի գլխավոր հերոսներին հնչյունավորում են Ադամ Սենդլերը, Էնդի Սեմբերգը, Սելենա Գոմեսը, Քևին Ջեյմսը, Ֆրեն Դրեշերը, Սթիվ Բուշեմին, Մոլի Շեննոնը, Դևիդ Սպեյդը, Սի-Լոն, Ջոն Լովիցը։

Կոմս Դրակուլան իր և իր սիրելի աղջկա համար կողմնակի անձանցից լավ թաքցրած մի հոթել, որտեղ գալիս են հանգստանալու ընտանեկան հոգսերից հոգնած բոլոր հրեշները։ Բայց հրեշների հանգիստը խանգարվում է, երբ Դրակուլայի դստեր Մեյվիսի ծննդյան օրը հրեշների անառիկ ամրոցում հայտնվում է Ջոնաթանը։

## Սյուժեն
Իր կնոջ՝ Մարթայի (Ջեքի Սենդլեր) մահվանից հետո, ամբոխի կողմից բարկացած, Դրակուլան (Ադամ Սենդլեր) նախագծում և կառուցում է զանգվածային 5 աստղանի հյուրանոց Տրանսիլվանիայում, որտեղ պլանավորում է մեծացնել իր դստերը՝ Մեվիսին (Սելենա Գոմես)։ Հյուրանոցը ծառայելու էր հանգստի վայր աշխարհի բոլոր հրեշների համար։
Հայտնի հրեշներ ինչպիսիք են Ֆրենկն (Քևին Ջեյմս) ու նրա կինը՝ Յունիսը (Ֆրեն Դրեշեր), Ուեյնն ու մարդագայլ Վանդան (Սթիվ Բուշեմի և Մոլլի Շենոն) և նրանց ընտանիքը, Անտեսանելի Գրիֆինը (Դեյվիդ Սփեյդ) և Մյուրեյ Մամմին հաճախ մնում էին հյուրանոցում, որը ամբողջովին անվտանգ էր և ազատ էր հրեշների համար։
Մեյվիսի 118-րդ ծննդյան տարեդարձին Դրակուլան թույլ է տալիս նրան լքել ամրոցը՝ մարդկանց աշխարհը տեսնելու համար։ Սակայն հայրը մշակում է մի ծրագիր, որով իր զոմբիները կերպարանափոխվում են մարդկանց՝ աղջկան վախեցնելու նպատակով, որպեսզի նա կարողանա անվտանգ տուն վերադառնալ։ Պլանն աշխատում է, բայց զոմբիները անմտածված կերպով հյուրանոց են բերում քսանմեկամյա Ջոնաթանին (Էնդի Սեմբերգ)։

## Ծանոթագրություններ

## Արտաքին հղումներ
* 
* 

Կատեգորիա:2010-ականների անգլերեն ֆիլմեր
Կատեգորիա:2012 ֆիլմեր
Կատեգորիա:3D մուլտֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ընտանեկան մուլտֆիլմեր
Կատեգորիա:Կատակերգական մուլտֆիլմեր
Կատեգորիա:Ֆիլմեր վամպիրների մասին
Կատեգորիա:Columbia Pictures մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում 2012 թվականին
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ֆիլմեր մումիաների մասին
Կատեգորիա:Ֆիլմեր, որոնց գործողությունները տեղի են ունենում 1895 թվականին
Կատեգորիա:2012 մուլտֆիլմեր
Եդեսիայի իշխանություն

**Եդեսիայի իշխանություն**, հայկական իշխանություն Հայոց Միջագետքում 1076-1098 թվականներին։ Մայրաքաղաքն էր Եդեսիան։ 1076 թվականին Փիլարտոս Վարաժնունին ազատագրում է Եդեսիան իր շրջակայքով, սակայն շուտով տեղի հայ իշխանները անկախանում են։ 1098 թվականին Թորոս Եդեսացու մահից հետո իշխանությունն անցնում է խաչակիր Բալդուինին, ում Թորոսը որդեգրել էր։ Բալդուինը հռչակում է իշխանությունը կոմսություն։

Կատեգորիա:Բյուզանդիայի պատմություն
Կատեգորիա:Կիլիկյան Հայաստանի պատմություն
Կատեգորիա:Կիլիկյան Հայաստանի իշխանություններ
Pure Love (երգ, Արաշ)

**«Pure Love»** (հայերեն` *Մաքուր սեր*), իրանցի երգիչ Արաշի և շվեդ երգչուհի Հելենայի երգն է, որը թողարկվել է 2008 թվականին։ Երգը ընդգրկվել է Արաշի «Donya» ալբոմում։

## Չարթեր

## Արտաքին հղումներ
* Երգի պաշտոնական տեսահոլովակը

Կատեգորիա:2009 սինգլներ
Հյուսիս և Հարավ (մինի-սերիաներ)

**Հյուսիս և Հարավ**, բրիտանական սերիալ նկարահանված 2004 թվականին Էլիզաբեթ Գասքելլի գրած վեպի հիման վրա։ Առաջին անգամ հեռարձակվել է բրիտանական BBC-ի եթերում, այնուհետև նաև Ամերիկայի Միացյալ Նահանգներում։ Միանգամից ֆիլմը ունեցել է շատ մեծ հաջողություն։ Իր սյուժեյով ֆիլմը շատ նման է 1995 թվականին նկարահանած Հպարտություն և Վնաս ֆիլմին։ Գլխավոր դերակատարներն են Դանիելա Դենբի-Աշը, Րիչարդ Արմիտաժը և Սինեադ Կուսաքը։ Ֆիլմի գործողությունները կատարվում են Անգլիայում, 19-րդ դարի երկրորդ կեսին։

## Սյուժե
Մարգարեթ Հեիլը և իր ծնողները լքում են իրենց տունը, որը գտնվում է Անգլիայի հարավում և տեղափոխվում են Անգլիական Միլթոն արդյունաբերական քաղաքը։ Միլթոնը արդյունաբերական մեծ քաղաք է լինում։ Հարավի հանգիստ կյանքից հետո Հեիլ ընտանիքին շատ դժվար է լինում համակերպվել Միլթոնի ակտիվ կյանքին։ Մարգարեթը ծանոթանում է քաղաքի մեծ տեքստիլ-արդյունաբերական գործարանի տնօրեն Ջոն Թորնթոնի հետ։ Սկզբից Թորնթոնը շատ վատ և ագրեսիվ տպավորություն է թողնում Մարգարեթի վրա։ Բայց հետո ավելի շատ շփվելուց հետո նրանք փոխադարձ հետաքրքրություն են գրնում իրար մեջ։ Քաղաքի պայմաններին չհամակերպվելու պատճառով Մարգարեթի մայրը մահանում է։ Նրա հայրը մահանում է մի քանի ամիս անց։ Մարգարեթը մի քանի ամիս ապրում է Միլթոնում, հետո նա վերադառնում է իր հայրենի քաղաքը։ Պարզվում է, որ նրանց հարազատներից մեկը իր մահվանից առաջ իր ամբողջ կարողությունը կտակել է Մարգարեթին։ Այդ նույն օրերին Թորտնթոնի ֆինանսական վիճակը վատթարանում է, քանի որ իր բոլոր աշխատողները լինում են իռլանդացիներ, որոնց անգլիացիները այդքան էլ լավ չէին վերաբերվում։ Մարգարեթը իմանալով Թորնթոնի վատ վիճակի մասին որոշում է նրան օգնել։ Թորնթոնը սիրահարված լինելով Մարգարեթին ընդունում է նրա առաջարկը։ Ֆիլմը վերջանում է սիրահար զույգի գնացքով գնալու տեսարանով։

Ֆիլմը աչքի է ընկնում դերասանների բարձր կատարողական վարպետությամբ։ 2011 թվականին դուրս է եկել ֆիլմի DVD տարբերակը։

Կատեգորիա:Ամերիկյան հեռուստասերիալներ
Ալտի կոնցերտ (Բարտոկ)

**Ալտի կոնցերտ**, հունգարացի կոմպոզիտոր Բելա Բարտոկի ալտի համար գրված կոնցերտը։ 3-րդ դաշնամուրային կոնցերտի հետ միասին կոմպոզիտորի գրած վերջին գործն է, որը նա թողել է անավարտ։ Ստեղծագործությունը գրվել է 1945 թվականի հուլիս-օգոստոս ամիսներին, երբ կոմպոզիտորը գտնվում էր արյան քաղցկեղի վերջին փուլում։ Բարտոկին կոնցերտը պատվիրել է ամերիկացի ալտահար Վիլլիամ Փրիմրոուզը, որը որ առաջին անգամ կատարել է կոնցերտը 1950 թվականին Միննեպոլիսի սիմֆոնիկ նվագախմբի հետ։ Առաջին անգամ կոնցերտը ավարտին է հասցրել Բարտոկի աշակերտ Տիբոր Սերլին, իսկ երկրորդ անգամ այն լրացվել է Բարտոկի տղայի՝ Պետեր Բարտոկի, Պոլ Նոբաուերի և Նելսոն Դելլամաջիորեի կողմից։

Կոնցերտը ունի 3 մաս՝
* Մոդերատո
* Ալլեգրո Ռելիգիոզո
* Ալլեգրո Վիվաչե

Կատարվել են բազմաթիվ ձայնագրություններ։ Կոնցերտը բոլոր ալտահարների աշխատանքի անբաժան մասն է կազմում։

Կատեգորիա:Երաժշտական ստեղծագործություններ
Նիսայի ընտանիք

**Նիսայի ընտանիք** (նույնպես հայտնի է որպես Հերթայի ընտանիք և Պոլանայի ընտանիք), աստերոիդների ընտանիք, որը տեղաբաշխված է հիմնական աստերոիդների գոտում, որոնց ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12 - 0,21 էքսցենտրիսիտետ և ուղեծրի թեքում` 1,1 - 4,3 միջակայքում։ Ընտանիքը անվանվել է այս ընտանիքի առաջին աստերոիդի պատվին` (44) Նիսա։

## Ենթախմբեր
Այս ընտանիքի աստերոիդները բաժանված են ենթախմբերի ըստ միներալոլոգիական կազմության՝ Նիսայի և Պոլանայի։ Առաջին ենթախմբին են պատկանում S սպեկտրալ դասի աստերոիդները, իսկ երկրորդ ենթախմբին՝ F դասի աստերոիդները։

## Այս ընտանիքի ամենամեծ աստերոիդները

## Տես նաև
* Աստերոիդների ընտանիքներ
* Երկրին մոտեցող աստերոիդներ
* Տրոյացի աստերոիդներ
* Դամոկլոիդներ
* Կենտավրոսներ
* Ապոլոնի աստերոիդներ
* Ամուրի աստերոիդներ
* Ատենի աստերոիդներ

## Ծանոթագրություններ

Կատեգորիա:Աստերոիդների ընտանիքներ